CELEX: 32020R1069
Language: lv
Date: 2020-06-19 00:00:00
Title: Komisijas Deleģētā regula (ES) 2020/1069 (2020. gada 19. jūnijs), ar kuru groza Deleģēto regulu (ES) Nr. 877/2013, ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs

21.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 234/8
               
            
         KOMISIJAS DELEĢĒTĀ REGULA (ES) 2020/1069
         (2020. gada 19. jūnijs),
         ar kuru groza Deleģēto regulu (ES) Nr. 877/2013, ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) Nr. 473/2013 (2013. gada 21. maijs) par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (1) un jo īpaši tās 10. panta 3. punktu,
         tā kā:
         
                     (1)
                  
                  
                     Saskaņā ar Eiropas Stabilitātes mehānisma valdes 2020. gada 15. maija paziņojumu dalībvalstis, kuru naudas vienība ir euro, var saņemt finansiālu palīdzību – pandēmijas krīzes atbalstu, kura pamatā ir Eiropas Stabilitātes mehānisma kredītlīnija ar pastiprinātiem nosacījumiem, kas pielāgota Covid-19 pandēmijas īpašajai situācijai.
                  
               
                     (2)
                  
                  
                     Proti, dalībvalstīm, kas izmanto pandēmijas krīzes atbalstu, nav jāīsteno jauni politikas pasākumi. Vienīgā prasība ir izmantot kredītlīniju tādu tiešu un netiešu veselības aprūpes, ārstēšanas un profilakses izmaksu finansēšanai, kas saistītas ar Covid-19 pandēmiju.
                  
               
                     (3)
                  
                  
                     Atbilstoši Eiropas Parlamenta un Padomes Regulas (ES) Nr. 472/2013 (2) 2. panta 3. un 4. punktam dalībvalstij, kas izmanto pandēmijas krīzes atbalstu, ir jāpiemēro pastiprināta uzraudzība.
                  
               
                     (4)
                  
                  
                     Saskaņā ar minētās regulas 3. panta 2. punktu ir jāpiemēro ziņošanas prasības, kas noteiktas Regulas (ES) Nr. 473/2013 10. pantā un sīkāk izklāstītas Komisijas Deleģētajā regulā (ES) Nr. 877/2013 (3).
                  
               
                     (5)
                  
                  
                     Regulā (ES) Nr. 472/2013 noteikts, ka ekonomikas un budžeta uzraudzības intensitātei vajadzētu būt atbilstošai un samērīgai attiecībā pret pieredzēto finanšu grūtību pakāpi, un tajā būtu pienācīgi jāņem vērā saņemtās finansiālās palīdzības raksturs.
                  
               
                     (6)
                  
                  
                     Tādēļ Deleģētajā regula (ES) Nr. 877/2013 būtu attiecīgi jāgroza.
                  
               
                     (7)
                  
                  
                     Ņemot vērā pandēmijas krīzes atbalsta ļoti specifisko un ierobežoto darbības jomu, ir lietderīgi noteikt šajā gadījumā piemērojamās ziņošanas prasības. Situācijās, kad dalībvalstij piemēro pārmērīga budžeta deficīta novēršanas procedūru saskaņā ar LESD 126. pantu vai kad dalībvalstij piemēro pastiprinātu uzraudzību tādu iemeslu dēļ, kas nav saistīti ar pandēmijas krīzes atbalsta izmantošanu, ziņošanas struktūra nebūtu jāietekmē,
                  
               IR PIEŅĒMUSI ŠO REGULU.
         
            1. pants
            Deleģēto regulu (ES) Nr. 877/2013 groza šādi:
            
                        1)
                     
                     
                        regulas 1. pantu aizstāj ar šādu:
                        
                           “1. pants
                           Priekšmets
                           Šajā regulā ir noteiktas specifikācijas attiecībā uz to ziņojumu saturu, kas dalībvalstīm, kuru naudas vienība ir euro, ir jāiesniedz saskaņā ar Regulas (ES) Nr. 473/2013 10. panta 3. punktu.”;
                        
                     
                  
                        2)
                     
                     
                        regulā iekļauj šādu jaunu 2.a pantu:
                        
                           “2.a pants
                           To dalībvalstu ziņojumu struktūra un saturs, kurām piemēro pastiprinātu uzraudzību saskaņā ar Regulas (ES) Nr. 472/2013 2. panta 3. un 4. punktu tāpēc, ka tās izmanto Eiropas Stabilitātes mehānisma pandēmijas krīzes atbalstu
                           
                              1.   Ja dalībvalstij piemēro pastiprinātu uzraudzību tikai tāpēc, ka tā izmanto Eiropas Stabilitātes mehānisma pandēmijas krīzes atbalstu, gada ziņošanas prasība saskaņā ar Regulas (ES) Nr. 473/2013 10. pantu attiecas uz pandēmijas krīzes atbalsta līdzekļu izmantošanu ar Covid-19 pandēmiju saistīto tiešo un netiešo veselības aprūpes, ārstēšanas un profilakses izmaksu segšanai.
                           
                           
                              2.   Ziņojumos iekļauj tabulu, kas norādīta II pielikumā.”;
                           
                        
                     
                  
                        3)
                     
                     
                        pielikuma nosaukumu aizstāj ar šādu:
                        “I PIELIKUMS”;
                     
                  
                        4)
                     
                     
                        pievieno šādu jaunu II pielikumu:
                        
                           
                              “II PIELIKUMS
                              
                                 Ik ceturksni nosūtāmā tabula
                              
                              
                                 Izmaksas saistībā ar Covid-19 pandēmiju
                              
                              
                                           
                                       
                                       
                                          
                                             2020. gads
                                          
                                       
                                       
                                          
                                             2021. gads
                                              (*1)
                                          
                                       
                                       
                                           
                                       
                                    
                                          
                                             Miljonos EUR
                                          
                                          
                                             Faktisko datu laikrindas, kas beidzas attiecīgā iesniedzamā ziņojuma ceturksnī
                                          
                                       
                                       
                                          
                                             1. cet.
                                          
                                       
                                       
                                          
                                             2. cet.
                                          
                                       
                                       
                                          
                                             3. cet.
                                          
                                       
                                       
                                          
                                             4. cet.
                                          
                                       
                                       
                                          
                                             1. cet.
                                          
                                       
                                       
                                          
                                             2. cet.
                                          
                                       
                                       
                                          
                                             3. cet.
                                          
                                       
                                       
                                          
                                             4. cet.
                                          
                                       
                                    
                                          
                                             Veselības aprūpes, ārstēšanas un profilakses izmaksas, kas tieši saistītas ar Covid-19 pandēmiju
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Postenis]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Pēc vajadzības – papildu posteņi]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Daļa no kopējiem valsts veselības aprūpes izdevumiem, kas saskaņā ar aplēsēm ir tieši vai netieši saistīti ar Covid-19 ietekmi uz veselības aprūpes sistēmu
                                              (*3)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Postenis]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Pēc vajadzības – papildu posteņi]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          
                                             Citas netiešās veselības aprūpes, ārstēšanas un profilakses izmaksas, kas saistītas ar Covid-19 krīzi
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Postenis]
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                                          [Pēc vajadzības – papildu posteņi]  (*2)
                                          
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                       
                                           
                                       
                                    
                        ”
                  
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
            Briselē, 2020. gada 19. jūnijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 140, 27.5.2013., 11. lpp.
         
         
            (2)  Eiropas Parlamenta un Padomes Regula (ES) Nr. 472/2013 (2013. gada 21. maijs) par to eurozonas dalībvalstu ekonomiskās un budžeta uzraudzības pastiprināšanu, kurās ir vai kurām draud nopietnas finanšu stabilitātes grūtības (OV L 140, 27.5.2013., 1. lpp.).
         
            (3)  Komisijas Deleģētā regula (ES) Nr. 877/2013 (2013. gada 27. jūnijs), ar ko papildina Eiropas Parlamenta un Padomes Regulu (ES) Nr. 473/2013 par kopīgiem noteikumiem budžeta plānu projektu uzraudzībai un novērtēšanai un pārmērīga budžeta deficīta novēršanai eurozonas dalībvalstīs (OV L 244, 13.9.2013., 23. lpp.).
         
            (*1)  Pieejamības perioda vai pandēmijas krīzes atbalsta iespējamās izmaksas pēdējais gads (atkarībā no tā, kas iestājas agrāk) ir arī pēdējais ziņojumu iesniegšanas gads, izņemot gadījumus, kad dalībvalsts vēl nav izmantojusi visus piešķirtos līdzekļus.
         
            (*2)  Posteņi un (pēc vajadzības) apakšposteņi, kam pievienoti attiecīgi paskaidrojumi, lai Komisija varētu veikt jēgpilnu novērtējumu.
         
            (*3)  Šie izdevumi citstarp var ietvert izdevumus par slimnīcām; ārstēšanu un rehabilitācijas aprūpi, ambulatoro ārstēšanu un rehabilitācijas aprūpi, diagnostiku, zālēm, profilaktisko aprūpi, veselības aprūpes iestādēm un ar veselību saistīto ilgtermiņa aprūpi.